**OŠ MURTERSKI ŠKOJI**

***Elementi vrednovanja u nastavi kemije***

*Usvojenost kemijskih koncepata*

*Prirodoznanstvene kompetencije*

**Usvojenost kemijskih koncepata**

*Usvojenost kemijskih koncepata* kao element ocjenjivanja podrazumijeva prosudbe o znanju i razumijevanju koncepata, pojmova, činjenica i postupaka u kemiji.

**Nedovoljan:** učenik nije usvojio minimum temeljnih pojmova, ne prepoznaje osnovnu tematiku

**Dovoljan**: prepoznaje temeljne pojmove, odgovara po sjećanju, bez dubljeg razumijevanja, do rezultata dolazi uz pomoć nastavnika

**Dobar**: reproducira temeljne pojmove, razumije gradivo, ali ga ne zna primijeniti, niti obrazložiti vlastitim primjerima, uz pomoć nastavnika rješava jednostavne zadatke, nije dovoljno samostalan

**Vrlo dobar**: razumije gradivo, služi se usvojenim znanjem, navodi vlastite primjere, samostalno rješava složenije zadatke

**Odličan**: stečeno znanje primjenjuje na nove, složenije primjere, uspješno izvršava korelaciju sa srodnim gradivom, sposoban je prenositi znanje na druge, služi se dodatnim izvorima znanja i informacijama iz različitih medija

**Kriteriji u pisanim provjerama:**

 **0% - 49% nedovoljan (1)**

 **50% - 62% dovoljan (2)**

 **63% - 77% dobar (3)**

 **78% - 89% vrlo dobar (4)**

 **90% - 100% odličan (5)**

**Napomena:**

**Pisana provjera najavljuje se najmanje 15 dana unaprijed.**

**Tijekom nastavne godine učenici pišu 4 pisane provjere znanja.**

**Pregled i ocjenjivanje zadataka iz radne bilježnice se može provesti na svim satovima tijekom nastavne godine.**

**Kriteriji ocjenjivanja se odnose i na učenike s poteškoćama te su njihovi zadaci prilagođeni ovisno o poteškoćama koje imaju.**

**Prirodoznanstvene kompetencije**

*Prirodoznanstvene kompetencije* podrazumijevaju prosudbe o vještinama povezivanja rezultata pokusa s konceptualnim spoznajama, primjenu matematičkih vještina i uočavanje zakonitosti uopćavanjem podataka.

**Nedovoljan**: ne izvršava zadatke, ne surađuje, zaokupljen drugim aktivnostima, ometa ostale učenike u radu

**Dovoljan:** radi samo uz poticaj i pomoć, nizak radni tempo, interes za rad slab, u radu spor i površan, zabilješke i crteži nejasni

**Dobar:** osrednji interes za rad, promjenjiv radni tempo, teško otkriva uzročno – posljedične veze, zabilješke i crteži uredni, rezultate rada prezentira uz pomoć nastavnika

**Vrlo dobar**: umjeren radni tempo, uporan i ustrajan u radu, zainteresiran za rad, uspješan u izvršavanju zadataka, uočava i prati promjene u praktičnom radu, ali nije samostalan u donošenju zaključaka, uredno i detaljno prikazuje rezultate, crteže i vodi zabilješke

**Odličan:** visok radni tempo, radi brzo, točno i sigurno, uspješan u izvršavanju zadataka, izvrstan u donošenju zaključaka, s lakoćom otkriva uzročno – posljedične veze, stečeno znanje primjenjuje u praktičnom radu, samostalno i jasno prezentira rezultate svoga rada

**Vrednovanje plakata/ PPT prezentacija**

|  |  |  |  |  |
| --- | --- | --- | --- | --- |
|   | **Opis učeničkog postignuća i ocjene** |    |   |   |
| **Sastavnice/****elementi**  | **Dovoljan (2)** | **Dobar(3)** | **Vrlo dobar (4)** | **Odličan(5)** |
| **Izgled plakata/ prezentacije** | Bez vizualnih osobitosti; sadržaji su nasumično postavljeni; nedostaju slike; neurednost; greške u pravopisu | Pojedini dijelovi plakata/ prezentacije su prazni, a pojedini pretrpani; nedostaju slike ili tekst; slova su nečitljiva s veće udaljenosti | Plakat / prezentacija uredan, ali ne privlači pozornost; na plakatu ima previše teksta, a slova bi trebala biti veća kao i naslov rada. | Snažan vizualni dojam; odličan omjer teksta i slika; očita je kreativnost u izradi plakata, dobra veličina slova |
| **Sadržaj plakata / prezentacije** | Većina sadržaja se ne odnosi na temu; neprimjeren uzrastu i predznanju. Sadržaji su preuzeti iz znanstveno neprovjerenih izvora. Ne razlikuju se glavni i sporedni sadržaji.  | Sadržaji nisu dobro odabrani (prelagani ili presloženi). Učenici ne razumiju pojedine pojmove.Logički slijed postoji, ali bez uvodnog dijela i zaključka. | Pojedini sadržaji nisu primjereni uzrastu učenika, ali većina dobro opisuje temu.Sadržaji imaju logički slijed, samo neki odlomci sadrže previše teksta.  | Odabrani sadržaji odlično opisuju temu; prilagođeni uzrastu i predznanju učenika i znanstveno su utemeljeni.Sadržaji su složeni logičkim slijedom; u obliku odlomaka; svaki odlomak prikazan uz korištenje natuknica |
| **Prezentacija plakata /PPT prezentacija** | Učenik se nije pripremio za izlaganje, ne zna odgovoriti na pitanja učitelja i učenika. | Učenik tijekom izlaganja čita s plakata/ prezentacije; izbjegava komunikaciju s učiteljem i učenicima | Učenik pokazuje manju nesigurnost u komunikaciji s učiteljem i učenicima | Učenik s lakoćom izlaže i uspostavlja komunikaciju s učiteljem i učenicima |

**Zaključna ocjena** treba odražavati ono što je učenik dominantno pokazao u vrednovanju naučenoga u pojedinim elementima, ali i znanja i vještine procijenjene u vrednovanju kao učenje i za učenje. U slučaju izbora dvaju elemenata ocjenjivanja, usvojenost kemijskih koncepata nosi 50 % ocjene, koliko i prirodoznanstvene kompetencije. Zaključna ocjena proizlazi iz svih prethodno navedenih elemenata ocjenjivanja po udjelima kako je napisano.

**Napomena:** ako učenik tijekom cijele godine nema niti jednu pozitivnu ocjenu u sastavnici „usvojenost kemijskih koncepata“, te „prirodoznanstvene kompetencije“, zaključna ocjena na kraju ne može biti pozitivna.

 Učiteljica: Nikolina Aužina\_\_\_\_\_\_\_\_\_\_\_\_\_\_\_\_\_